ai4bharat/Pralekha huggingface dataset:
மத்திய அமைச்சரவை
ஐடி ஹார்டுவேர்க்கு உற்பத்தியுடன் தொடர்புடைய ஊக்குவிப்பு திட்டத்துக்கு மத்திய அமைச்சரவை ஒப்புதல்
ஐடி ஹார்டுவேரில் உற்பத்தியுடன் தொடர்புடைய ஊக்குவிப்பு திட்டத்துக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
ஐடி ஹார்டுவேரில் உள்நாட்டு உற்பத்தி மற்றும் மிகப் பெரிய முதலீடுகள் ஈர்ப்பதை அதிகரிப்பதற்கான ஊக்குவிப்பை இத்திட்டம் தெரிவிக்கிறது.
லேப்டாப்புகள் , டேப்லெட்டுகள், அனைத்து வசதிகளும் உள்ளடக்கிய கம்ப்யூட்டர்கள் மற்றும் சர்வர்கள் இத்திட்டத்தின் இலக்கு பிரிவின் கீழ் இடம் பெற்றுள்ளன.
இத்திட்டம், இந்தியாவில் உற்பத்தி செய்யப்பட்ட இலக்கு பிரிவின் கீழ் வரும் பொருட்களின் நிகர விற்பனையில்  4 சதவீதம் முதல் 2 சதவீதம் /1 சதவீதம் ஊக்குவிப்பு தொகையை தகுதிவாய்ந்த நிறுவனங்களுக்கு 4 ஆண்டு காலத்துக்கு வழங்கும்.
இத்திட்டம், லேப்டாப்புகள், டேப்லெட்டுகள், அனைத்து வசதிகளுடன் கூடிய கம்ப்யூட்டர்கள், சர்வர்கள் தயாரிக்கும் 5 உலகளாவிய முக்கிய நிறுவனங்கள் மற்றும் 10 உள்நாட்டு நிறுவனங்களுக்கு பயனளிக்கும்.
தற்போது இந்த பொருட்கள் அதிகளவில் இறக்குமதி செய்யப்படுவதால், தற்சார்பு இந்தியா திட்டத்தின் கீழ் உள்நாட்டு உற்பத்தியை அதிகரிப்பதில் இது முக்கியமான பிரிவாகும்.
நிதி செலவுகள்:
இந்த ஊக்குவிப்பு திட்டத்தின் மொத்த செலவு 4 ஆண்டு காலத்துக்கு தோராயமாக ரூ.7,350 கோடி. இதில் ஊக்குவிப்பு ஒதுக்கீடு ரூ.7,325 கோடி மற்றும் நிர்வாக கட்டணங்கள் ரூ.25 கோடி.
பயன்கள்:
இத்திட்டம், நாட்டில் எலக்ட்ரானிக்ஸ் சூழல் மேம்பாட்டை அதிகரிக்கும். எலக்ட்ரானிக்ஸ் கருவிகள் வடிவமைப்பு மற்றும் உற்பத்தியில், இந்தியா உலகளாவிய மையமாக மாறும். இதன் மூலம் ஐடி ஹார்டுவேர் ஏற்றுமதி மையமாக இந்தியா உருமாறும்.
இத்திட்டம் அடுத்த 4 ஆண்டு காலத்துக்கு, 1,80,000 நேரடி மற்றும் மறைமுக வேலை வாய்ப்புகளை உருவாக்கும் ஆற்றல் படைத்தது.
இத்திட்டம் ஐ.டி ஹார்டுவேரின் உள்நாட்டு மதிப்பு கூட்டுதலுக்கு உந்துதல் அளிக்கும். 2025 ஆம் ஆண்டுக்குள் இது 20 சதவீதம் முதல் 25 சதவீதம் வரை அதிகரிக்கும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700431
(
விவசாயத்துறை அமைச்சகம்
ஏழாம் ஆண்டில் அடியெடுத்து வைக்கிறது பிரதமரின் பயிர் காப்பீடு திட்டம் 
பிரதமரின் பயிர் காப்பீடு திட்டம் கடந்த 2016ம் ஆண்டு பிப்ரவரி 18ம் தேதி பிரதமர் திரு. நரேந்திர மோடியால் மத்தியப் பிரதேசம் சேகோரில் தொடங்கப்பட்டது. தற்போது இத்திட்டத்தின் அமலாக்கம், 6 ஆண்டுகளை நிறைவு செய்து, வரும் காரீப் 2022 பருவத்துடன் 7ம் ஆண்டில் நுழைகிறது.
மத்திய அரசின் முன்னணி திட்டமான பிரதமரின் பயிர் காப்பீடு திட்டம், இயற்கை பேரிடர்களால் ஏற்படும் பயிர் பாதிப்பால் சிரமப்படும் விவசாயிகளுக்கு நிதி ஆதரவை வழங்குவதை நோக்கமாக கொண்டுள்ளது. 36 கோடிக்கும் மேற்பட்ட விவசாயிகள், பிரதமரின் பயிர் காப்பீடு திட்டத்தின் கீழ் இணைந்துள்ளனர். இத்திட்டத்தின் கீழ் 2022 பிப்ரவரி 4ம் தேதிவரை, இழப்பீடு கோரி தாக்கல் செய்யப்பட்ட விண்ணப்பங்களுக்கு ரூ.1,07,059 கோடி வழங்கப்பட்டுள்ளது.
கடந்த 6 ஆண்டுகளுக்கு முன்பு தொடங்கப்பட்ட, இத் திட்டம், விவசாயிகள் தாங்களாக முன்வந்து பயிர் காப்பீடு திட்டத்தில் சேரும் வகையில் கடந்த 2020ம் ஆண்டு புதுப்பிக்கப்பட்டது. ஏதாவது ஒரு சம்பவம் காரணமாக பயிர்களுக்கு பாதிப்பு ஏற்பட்டால், அது குறித்து, பயிர் காப்பீடு திட்ட செயலியில், 72 மணி நேரத்துக்குள் விவசாயிகள் தெரிவிக்கும் வகையில், பயிர் காப்பீடு திட்டத்தில் வசதி செய்யப்பட்டது. இதன் பின், பொது சேவை மையம் அல்லது அருகில் உள்ள வேளாண் அதிகாரி, ஆய்வு செய்து இழப்பீட்டு பயன்களை தகுதியான விவசாயிகளின் வங்கி கணக்கில் மின்னணு முறையில் நேரடியாக செலுத்த நடவடிக்கை எடுப்பார்.
நில ஆவணங்களை, பிரதமரின் பயிர் காப்பீடு திட்டத்துடன் ஒருங்கிணைப்பது, எளிதான பதிவுக்கு பயிர் காப்பீடு கைப்பேசி செயலி, காப்பீட்டுக்கான ப்ரீமியம் செலுத்தும் வசதி, மானியம் விடுவிப்பு, இழப்பீடு வழங்கும் முறை ஆகியவை இத்திட்டத்தின் முக்கிய அம்சங்களாக உள்ளன.
மாநில அளவில் / மாவட்ட அளவில் உள்ள குறை தீர்ப்பு குழு மூலம், விவசாயிகள் தங்கள் குறைகளை தெரிவிக்க இத்திட்டம் உதவுகிறது.
பயிர் பாதுகாப்பீடு திட்டத்தில் இணைந்த 85 சதவீதம் விவசாயிகள் சிறு மற்றும் குறு விவசாயிகள் ஆவர். பயிர் காப்பீடு திட்டத்தில், ட்ரோன்களை பயன்படுத்துவதற்கான அறிவிப்பை, 2022-23ம் ஆண்டு நிதி நிலை அறிக்கையில் மத்திய நிதியமைச்சர் திருமதி. நிர்மலா சீதாராமன் அறிவித்தார். இது இத்திட்டத்தை எளிதாக அமல்படுத்தவும், தொழில்நுட்பத்தை ஒருங்கிணைக்கவும் உதவும்.
விவசாயிகளின் வீடுகளுக்கே சென்று பயிர் காப்பீடு பாலிசிகளை வழங்கும் ‘எனது பாலிசி என் கையில்’ என்ற திட்டமும் விரைவில் தொடங்கப்படவுள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1799297
குடியரசுத் துணைத் தலைவர் செயலகம்
தாய்மொழியை அடிப்படை பயிற்று மொழியாக மாற்ற குடியரசு துணைத் தலைவர் வலியுறுத்தல்
குறைந்தபட்சம் ஐந்தாம் வகுப்பு வரையிலாவது தாய்மொழியை அடிப்படை பயிற்று மொழியாக மாற்ற வேண்டும் என்று குடியரசு துணைத்தலைவர் திரு. எம். வெங்கையாநாயுடு கோரிக்கை விடுத்துள்ளார்.
தங்கள் வீடுகளில் அதிகம் பேசாத ஒரு மொழியின் வாயிலாக குழந்தைக்கு கல்வியை வழங்குவதால் ஆரம்ப கட்ட கற்றல் பெரிதும் பாதிக்கப்படக் கூடும் என்றும் அவர் கூறினார்.
அடிப்படை கல்வியை தாய்மொழியில் கற்பிப்பதன் மூலம் குழந்தைகளின் சுயமரியாதை ஊக்குவிக்கப்படுவதுடன், அவர்களது படைப்பாற்றலும் மேன்மையடையும் என்றும் திரு. நாயுடு குறிப்பிட்டார்.
புதிய கல்விக் கொள்கையை தொலைநோக்கு சிந்தனையுடன் கூடிய வளர்ச்சிக்கான ஆவணம் என்று குறிப்பிட்ட அவர், இந்த கொள்கையை முறையாக செயல்படுத்த வேண்டும் என்றும் கேட்டுக்கொண்டார்.
மத்திய கல்வி மற்றும் கலாச்சார அமைச்சகம் ஏற்பாடு செய்திருந்த வலைதள கருத்தரங்கில் துவக்க உரை நிகழ்த்திய குடியரசு துணைத் தலைவர், தாய்மொழியை ஊக்குவிப்பதற்காக 5 முக்கிய துறைகளில் கவனம் செலுத்த வேண்டும் என்று வலியுறுத்தினார்.
அடிப்படைக் கல்வியுடன், நிர்வாகம், நீதிமன்ற நடவடிக்கைகள், உயர்கல்வி மற்றும் தொழில்நுட்பக் கல்வி, ஆகிய துறைகள் தாய்மொழியில் இயங்குவதோடு, அவரவர் வீடுகளிலும் மக்கள் தங்களது தாய்மொழிக்கு உரிய முக்கியத்துவத்தை வழங்க வேண்டும் என்றும் அவர் கேட்டுக்கொண்டார்.
நூற்றுக்கணக்கான மொழிகள் ஒருங்கிணைந்துள்ளதால், மொழி பன்முகத்தன்மை நமது பண்டைய கால நாகரிகத்தின் அடித்தளமாக விளங்குகிறது என்றும், நமது சமூக கலாச்சார அடையாளங்களுடன் முக்கிய இணைப்பாக தாய்மொழி செயல்படுவதாகவும், எனவே அவற்றை பாதுகாத்து, ஊக்கப்படுத்த வேண்டும் என்றும் அவர் வலியுறுத்தினார்.
ஆளுகையில் தாய்மொழியின் முக்கியத்துவத்துவம் பற்றிப் பேசிய திரு. வெங்கையா நாயுடு, மாநிலங்கள் மற்றும் உள்ளூர்களில் தாய் மொழியின் பயன்பாட்டை அதிகரிக்க வேண்டும் என்று ஆலோசனைக் கூறினார்.
“சாமானிய மக்களுடன் அவர்களுக்கு புரியும் மொழியில் தகவல்களை பரிமாறினால் மட்டுமே ஆளுகை மற்றும் மேம்பாட்டு நடவடிக்கைகளில் அவர்களையும் இணைக்க முடியும். மக்களின் மொழி தான் நிர்வாக மொழியாக இருக்க வேண்டும்”, என்றும் அவர் கூறினார்.
பலதரப்பட்ட மொழிகளைப் பயன்படுத்துவதன் முக்கியத்துவம் குறித்து பேசுகையில், தாய் மொழியை வலுவான அடித்தளமாகக் கொண்டு ஏராளமான மொழிகளை நாம் கற்க வேண்டும் என்றும், இதுபோன்று பல மொழிகளைக் கற்பதினால் குழந்தைகளின் அறிவாற்றல் மேம்படுவதோடு தேசிய ஒற்றுமையும் வளர்ச்சி அடையும் என்றும் குடியரசு துணைத் தலைவர் குறிப்பிட்டார்.
இந்த வலைதள கருத்தரங்கின் போது சர்வதேச காணொலி கையெழுத்து கண்காட்சியையும் அவர் தொடங்கி வைத்தார். இந்த நிகழ்ச்சியில் மத்திய கல்வி அமைச்சர் டாக்டர் ரமேஷ் பொக்ரியால், கலாச்சார அமைச்சர் திரு. பிரகலாத் சிங் படேல், கல்வி இணை அமைச்சர் திரு. சஞ்சய் தோத்ரே உள்ளிட்டோர் கலந்து கொண்டனர்.
முன்னதாக சர்வதேச தாய்மொழி தினத்தை முன்னிட்டு ஸ்வர்ண பாரத் அறக்கட்டளை ஹைதராபாதில் நடத்திய நிகழ்ச்சியிலும் குடியரசு துணைத் தலைவர் கலந்துகொண்டு தாய் மொழியின் அவசியம் மற்றும் முக்கியத்துவம் குறித்து உரையாற்றினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699751
(Visitor Counter : 237
எரிசக்தி அமைச்சகம்
தேசிய அனல் மின் நிலைய நிறுவனக் குழு ஜூலை மாதத்தில் மொத்த உற்பத்தியில் 13.3 சதவீத வளர்ச்சியை எட்டியது.
தேசிய அனல் மின் நிலையக் குழுமத்தின் மாதாந்திர மின் உற்பத்தி ஜூலை மாதத்தில் 20.3 சதவீதம் அதிகரித்து 26.73 BU களாக அதிகரித்துள்ளது. ஜூன் மாதத்தில் இது 23.59 BU களுடன் ஒப்பிடும்போது அதிகம்.
தேசிய அனல் மின் நிலைய நிறுவனம் வெளியிட்டுள்ள அறிக்கையின்படி, தேசிய அனல் மின் நிலைய நிறுவனத்தின் நிலக்கரி நிலையங்கள் ஜூலை 19இல் 20.74 BU உடன் ஒப்பிடும் போது 21.89 BU உடன் ஆண்டுக்காண்டு  அடிப்படையில் 5.6 சதவீத வளர்ச்சியைப் பதிவு செய்துள்ளன. சத்தீஸ்கரில் உள்ள தேசிய அனல் மின் நிலைய நிறுவனமான கோர்பா  2020 ஜூலை மாதத்தில் 100 சதவீத PLF உற்பத்தி செய்துள்ளது.
மொத்தம் 62910 மெகாவாட் திறன் கொண்ட, தேசிய அனல் மின் நிலைய நிறுவனக் குழுமத்தில் 24 நிலக்கரி, 7 ஒருங்கிணைந்த சுழற்சி எரிவாயு / திரவ எரிபொருள், 1 ஹைட்ரோ, 13 புதுப்பிக்கத்தக்க பொருள்கள் மற்றும் 25 துணை மற்றும் கூட்டு  அனல் மின் நிலையங்கள் உள்ளன.
பிரதமர் அலுவலகம்
காற்று மாசு அளவைக் குறைப்பதற்கான நடவடிக்கைகள் குறித்து பிரதமரின் முதன்மைச் செயலாளர் ஆய்வு
நிலைமையை மேம்படுத்துவதற்கு மேற்கொள்ளப்படும் நடவடிக்கைகள் குறித்து முதன்மைச் செயலாளரிடம் தலைமைச் செயலாளர்கள் விளக்கம்
பஞ்சாப், ஹரியானா, டெல்லி மாநிலங்களில் காற்று மாசு பிரச்சினையைக் கையாள்வதற்கு மேற்கொள்ளப்பட்டு வரும் நடவடிக்கைகள் குறித்து பிரதமரின் முதன்மைச் செயலாளர் டாக்டர் பி.கே. மிஸ்ரா இன்று மீண்டும் ஆய்வு மேற்கொண்டார். இந்த மாநிலங்களில் புதிய தீ விபத்து மற்றும் பயிர்த்தாள்களுக்கு தீ வைப்பதைத் தடுக்க மேற்கொள்ளப்பட்ட புதிய நடவடிக்கைகள் பற்றிய தகவல்களைத் தெரிவிக்க வேண்டும் என்று டாக்டர் மிஸ்ரா கேட்டுக் கொண்டார்.
பல்வேறு மாவட்டங்களின் துணை ஆணையர்கள் மூலமாக நிலைமையை தாம் நேரடியாகக் கண்காணித்து வருவதாகவும், அதிக பிரச்சினை ஏற்படக் கூடிய இடங்கள் அடையாளம் காணப்பட்டுள்ளதாகவும் பஞ்சாப் மாநில தலைமைச் செயலாளர் தெரிவித்தார். காற்று மாசு தடுப்பு மற்றும் மாசுக் கட்டுப்பாடு சட்டம் 1981-ஐ மீறியவர்கள் மீது முதல் தகவல் அறிக்கை பதிவு செய்யப்பட்டுள்ளதாகவும் அவர் குறிப்பிட்டார். இந்தச் சட்டத்தை மீறுவோருக்கு உரிய அபராதம் விதிப்பதன் மூலம் மாநில அரசு கடும் நடவடிக்கை எடுத்து வருவதாக அவர் கூறினார்.
ஹரியானா மாநிலத்தில் பயிர்த்தாள்களுக்கு தீ வைக்கும் சம்பவங்களை, கூடிய சீக்கிரத்தில், குறைக்க நடவடிக்கை எடுக்க வேண்டும் என்று, தொடர்புடைய அனைவருக்கும் முதல்வர் அறிவுறுத்தல் வழங்கியிருப்பதாக அந்த மாநில தலைமைச் செயலாளர் தெரிவித்தார்.
டெல்லியில் தண்ணீர் தெளிக்கும் பணிகள் தீவிரப்படுத்தப் பட்டுள்ளதாக தலைமைச் செயலாளர் தெரிவித்தார். மாசு அதிகரிக்க வாய்ப்புள்ள இடங்கள், வழித்தடங்கள் அடையாளம் காணப்பட்டு, நிலைமையை மேம்படுத்த நடவடிக்கைகள் எடுக்கப்படுவதாக அவர் கூறினார். நகரில் திறந்தவெளியில் குப்பைகளைக் கொட்டுவது தடுக்கப்பட்டுள்ளது என்றும், இந்த விதிமுறைகளை மீறுவோருக்கு அதிகபட்ச அபராதம் விதித்து வசூலிக்கப்படுவதாகவும் அவர் குறிப்பிட்டார்.
அடுத்த சில தினங்களுக்கு சாதகமான வானிலை நிலவும் என்று இந்திய வானிலை ஆய்வு மையம் தெரிவித்துள்ளது.
தேவையைப் பொருத்து, முன்னெச்சரிக்கை நடவடிக்கைகள் எடுக்க வேண்டியது அவசியம் என்று பிரதமரின் முதன்மைச் செயலாளர் வலியுறுத்தினார். உடனடி செயல்பாட்டுக்கான நடைமுறையை உருவாக்க வேண்டிய அவசியம் உள்ளது என்றும் அவர் குறிப்பிட்டார்.
தொடர்புடைய அனைவரும் நடவடிக்கைகள் எடுத்து வருவதற்கு அவர் பாராட்டு தெரிவித்தார். குறுகிய கால நடவடிக்கைகள் எடுக்கப்பட்ட பிறகு, நீண்டகால, நிரந்தரத் தீர்வுக்கான ஒரு நடைமுறை அமல் செய்யப்படும் என்று அவர் கூறினார்.
பிரதமரின் முதன்மைச் செயலாளர் திரு. பி.கே. சின்ஹா, அமைச்சரவைச் செயலாளர், சுற்றுச்சூழல், வனம் மற்றும் பருவநிலை மாற்றத் துறையின் செயலாளர், வேளாண்மைத் துறை செயலாளர், மத்திய மாசுக் கட்டுப்பாட்டு வாரியத்தின் தலைவர், இந்திய வானிலை ஆய்வு மைய டைரக்டர் ஜெனரல், பஞ்சாப், ஹரியானா மற்றும் டெல்லி மாநிலங்களின் தலைமைச் செயலாளர்கள் ஆகியோருடன் மூத்த அதிகாரிகளும் இந்தக் கூட்டத்தில் கலந்து கொண்டனர்.
••••••••••
(Visitor Counter : 180
பிரதமர் அலுவலகம்
அனைத்து மாநிலங்கள் மற்றும் யூனியன் பிரதேசங்களின் தொழிலாளர் நலத்துறை அமைச்சர்களின் தேசிய தொழிலாளர் உச்சிமாநாட்டில் ஆகஸ்ட் 25ஆம் தேதி பிரதமர் உரையாற்றுகிறார்
அனைத்து மாநிலங்கள் மற்றும் யூனியன் பிரதேசங்களின் தொழிலாளர் நலத்துறை அமைச்சர்களின் தேசிய தொழிலாளர் உச்சிமாநாட்டில் ஆகஸ்ட் 25-ஆம் தேதி பிரதமர் திரு நரேந்திர மோடி மாலை 4:30 மணிக்கு காணொலிக் காட்சி வாயிலாக உரையாற்ற உள்ளார். ஆந்திர பிரதேசத்தின் திருப்பதியில் ஆகஸ்ட் 25,26 ஆகிய இரண்டு நாட்கள் நடைபெறும் இந்த உச்சிமாநாட்டை மத்திய தொழிலாளர் நலன் மற்றும் வேலைவாய்ப்பு அமைச்சகம் நடத்துகிறது.
தொழிலாளர் சம்பந்தமான பல்வேறு குறிப்பிடத்தக்க விஷயங்களை விவாதிப்பதற்காக கூட்டு ஒத்துழைப்பின் உணர்வில் மாநாட்டிற்கு ஏற்பாடு செய்யப்பட்டுள்ளது. பணியாளர்களின் நலன் சார்ந்த திட்டங்களை திறம்பட அமல்படுத்துவதை உறுதி செய்யவும், மேம்பட்ட கொள்கைகளை தயாரிப்பதிலும் மத்திய மற்றும் மாநில அரசுகளுக்கு இடையே மேலும் இணக்கத்தை உருவாக்க இந்த உச்சிமாநாடு உதவிகரமாக இருக்கும்.
சமூக பாதுகாப்பை உலகமயமாக்குவதற்காக சமூக பாதுகாப்பு திட்டங்களுக்கான இ-ஷ்ரம் தளத்தை ஒருங்கிணைப்பது, மாநில அரசுகளால் இயக்கப்படும் இ.எஸ்.ஐ மருத்துவமனைகள் மூலம் மருத்துவ வசதியை மேம்படுத்துவது மற்றும் பிரதமரின் மக்கள் ஆரோக்கியத் திட்டத்துடன் ஒருங்கிணைப்பது, நான்கு தொழிலாளர் குறியீடுகளின் கீழ் விதிகளை வகுப்பது, சாலையோர பணியாளர்கள் உள்ளிட்ட அனைத்து தொழிலாளர்களுக்கும் சமூக பாதுகாப்பு, பணியிடங்களில் சமமான நிலை உள்ளிட்ட நான்கு கருப்பொருட்களில் அமர்வுகள் நடைபெறும்.
நிலக்கரி அமைச்சகம்
பல்வேறு துறைகளில் அந்நிய நேரடி முதலீட்டுக்கான கொள்கையை மறு ஆய்வு செய்யும் திட்டத்திற்கு மத்திய அமைச்சரவை அனுமதி
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பல்வேறு துறைகளில் அந்நிய நேரடி முதலீட்டுக்கான கொள்கையை மறு ஆய்வு செய்ய ஒப்புதல் அளிக்கப்பட்டது.
அந்நிய நேரடி முதலீட்டுக் கொள்கை சீர்திருத்தத்தால் ஏற்படக்கூடிய முக்கிய விளைவுகள் மற்றும் பலன்கள்
- அந்நிய நேரடி முதலீட்டுக் கொள்கைகளில் மேற்கொள்ளப்படும் மாற்றம், அந்நிய நேரடி முதலீடுகளை அதிகளவில் ஈர்க்கக் கூடிய நாடாக இந்தியாவை மாற்றுவதற்கும், முதலீடு, வேலைவாய்ப்பு மற்றும் வளர்ச்சியை அதிகரிக்கவும் வழிவகுக்கும்.
- நிலக்கரித் துறையில், நிலக்கரி விற்பனை, நிலக்கரி சுரங்கப் பணிகளில் தானியங்கி முறையில் 100% அந்நிய நேரடி முதலீட்டிற்கு வழிவகுப்பதோடு, நிலக்கரி சந்தையில் வலுவான போட்டியை ஏற்படுத்தி, சர்வதேச முதலீட்டாளர்களை ஈர்க்க உதவும்.
- மேலும், ஒப்பந்த அடிப்படையிலான உற்பத்தி, இந்தியாவில் உற்பத்தி செய்வோம் திட்டத்தின் நோக்கத்தை அடையவும் உதவும். ஒப்பந்த அடிப்படையிலான உற்பத்திக்கு தானியங்கி முறையில் அந்நிய நேரடி முதலீட்டை அனுமதிப்பது, இந்தியாவின் உற்பத்தித் துறைக்கு பெரும் வரப்பிரசாதமாக அமையும்.
- பட்ஜெட் உரையில் நிதியமைச்சரால் அறிவிக்கப்பட்ட ஒற்றை குறியீட்டில் சில்லரை வணிகத்திற்கான அந்நிய நேரடி முதலீட்டுக்குத் தேவையான நிதி ஆதாரத்தை உள்நாட்டிலேயே திரட்டிக் கொள்வதற்கான நடைமுறைகள் எளிமைப்படுத்தப்படும். போக்குவரத்து, டிஜிட்டல் பணப்பட்டுவாடா, நுகர்வோர் நலன், பயிற்சி மற்றும் உற்பத்தித் திறன் போன்ற துறைகளில் புதிய வேலைவாய்ப்புகளை உருவாக்க ஆன்லைன் விற்பனை உதவிகரமாக இருக்கும்.
- அந்நிய நேரடி முதலீட்டுக் கொள்கையில், மேற்குறிப்பிட்ட திருத்தங்களைக் கொண்டு வருவதன் மூலம், அந்நிய நேரடி முதலீட்டுக் கொள்கை எளிமைப்படுத்தப்பட்டு, நாட்டில் வர்த்தகம் செய்வதை எளிதாக்குவதுடன், பெருமளவில் அந்நிய நேரடி முதலீடுகள் கிடைக்கவும், அதன் மூலம் முதலீடு வருவாய் மற்றும் வேலைவாய்ப்புகள் அதிகரிக்கவும் வழிவகுக்கும்.
கூடுதல் விவரங்களுக்கு www.pib.nic.in. என்ற இணையதளத்தைக் காணவும்.
பஞ்சாயத்து ராஜ் அமைச்சகம்
பஞ்சாயத்து ராஜ் அமைப்புகளில் பேரிடர் மேலாண்மை
நாடாளுமன்றத்தின் மக்களவையில் கேள்வி ஒன்றுக்கு பஞ்சாயத்து ராஜ் இணையமைச்சர் திரு கபில் மொரேஸ்வர் பாடில் இன்று எழுத்துபூர்வமாக அளித்த பதிலில் கூறியதாவது:
அரசியலமைப்பின் 11வது அட்டவணையில் உள்ள பஞ்சாயத்துகளின் செயல்பாடுகள் பட்டியலில் பேரிடர் மேலாண்மையை  தனியாக சேர்க்கும் திட்டம் எதுவும் மத்திய அரசின் பரிசீலனையில் இல்லை.
பேரிடர் மேலாண்மையை பொறுத்தவரை, பேரிடர் மேலாண்மை சட்டம் 2005-ன் 4வது அத்தியாயத்தின் 41வது பிரிவு, உள்ளூர் நிர்வாகத்துக்கு சில செயல்பாடுகளை வழங்குகிறது. இந்த சட்டத்தின் 2 பிரிவு அடிப்படையில், பஞ்சாயத்து ராஜ் அமைப்புகள் இதில் அடங்கும். பேரிடர் மேலாண்மைக்கு தேவையான நடவடிக்கைகளை உள்ளூர் நிர்வாகம் மேற்கொள்வதற்கான அதிகாரத்தை இந்தப் பிரிவு வழங்குகிறது. எனவே, அரசியலமைப்பின் 11வது அட்டவணையில் உள்ள பஞ்சாயத்துராஜ் அமைப்புகளின் செயல்பாடுகளின் பட்டியலில், தனியான சேர்ப்பு எதுவும் தேவையில்லை.
அறிவியல் மற்றும் தொழில்நுட்பத்துறை
சுகாதாரம்,கல்வி, எரிசக்தி, சுற்றுச்சூழல், வேளாண்மை, பாதுகாப்பு மற்றும் தொழில்துறை 4.0 நடவடிக்கைகளுக்கு புதிய மற்றும் வளர்ந்து வரும் தொழில்நுட்பங்கள் சக்தியை அளிக்கின்றன
கம்ப்யூட்டர் முறையிலான தேசிய திட்டம்  மூலம், நாடு முழுவதும் உள்ள 25 புத்தாக்க மையங்களில் உருவாக்கப்படும் மக்கள் பிரச்னைகளுக்கான தீர்வுகளின் உதவியுடன், தேசியளவிலான நடவடிக்கைகளுக்கு புதிய மற்றும் வளர்ந்து வரும் தொழில்நுட்பங்கள் சக்தியை அளிக்கின்றன.
இத்திட்டத்தின் கீழ் அமைக்கப்பட்ட பல தொழில்நுட்பங்கள், தொழில்நுட்ப தளங்கள் பல துறைகளுக்கு உதவுகின்றன. இதில் சுகாதாரத்துறை முக்கியமானது. கொவிட் தொற்று சமயத்தில் இதில் அதிக கவனம் செலுத்தப்பட்டது.
பெங்களூரில் உள்ள ஐஐஎஸ்சி மையத்தில் உள்ள ஆர்ட்பார்க், செயற்கை நுண்ணறிவு தளத்தை உருவாக்கியது. இது வாட்ஸ் அப் மூலம் அனுப்பப்படும் மார்பாக எக்ஸ்ரே படங்களை, ஆய்வு செய்ய உதவியது. இதன் மூலம் கோவிட்-19 பரிசோதனை விரைவாக நடக்கிறது. இது எக்ஸ்ரே-இயந்திரம் இல்லாத மருத்துவர்களுக்கு உதவியாக இருக்கிறது. எக்ஸ்ரே சேது என்ற புதிய தொழில்நுட்பம் செல்போன் மூலம் எக்ஸரே படங்களை அனுப்ப உதவுகிறது. இதன் மூலம் ஊரக பகுதிகளில் பாதிப்புகளை உடனடியாக கண்டறிய முடிகிறது. மெஷின் லேர்னிங் நெறிமுறைகளை பயன்படுத்தி, தயார் செய்யப்படும் நோயாளியின் அறிக்கை, நுரையீரலில் சந்தேகத்திற்கிடமான பகுதிகளை காட்டுகிறது. இதன் மூலம் கொரோனா, நிமோனியா அல்லது இதர நுரையீரல் பாதிப்புகளை கண்டறிய முடிகிறது.
கோவிட்-19 பரிசோதனைக்கு ‘டேப்ஸ்ட்ரி’ என்ற முறையை மும்பை ஐஐடி விஞ்ஞானிகள் கண்டுபிடித்துள்ளனர். இது ‘ரக்ஷக்’ என்ற முழுமையான கோவிட் பரிசோதனை முயற்சி. இது புதிய மார்பக எக்ரே அடிப்படையிலான பரிசோதனை முறை. இந்த முறையை ஜோத்பூர் ஐஐடியின் தொழில்நுட்ப புத்தாக்க மையமும் ஆதரிக்கிறது.
தடுப்பூசிகள், உணவு, பால், மற்றும் இறைச்சி ஆகியவற்றை கொண்டு செல்லும்போது அதன் வெப்பநிலையை இன்டர்நெட் மூலம் கண்காணிக்க ‘ஆம்பிடேக்’ என்ற கருவி உதவுகிறது. இதை ரோபர் ஐஐடி தொழில்நுட்ப புத்தாக்க மைய ஆராய்ச்சியாளர்கள் உருவாக்கியுள்ளனர். இதுவரை இதுபோன்ற கருவிகளை, இந்தியா இறக்குமதி செய்து வந்தது. இதன் உற்பத்தி விலை ரூ.400.
ஐஐடிஎம் பிரவர்தக் டெக்னாலஜிஸ் பவுண்டேசன் மற்றும் 5 ஸ்டார்ட் அப் நிறுவனங்களால் தொடங்கப்பட்ட கூட்டமைப்பு, ஐ-ஸ்டேக்.டி.பி  என்ற திட்டத்தின் கீழ் தொடங்கப்பட்டுள்ளது. இது செயற்கைகோள்கள், சென்சாரகள், 6ஜி தகவல் தொழில்நுட்பம், செயற்கைகோள் தரவு உட்பட விண்வெளி தொழில்நுட்பங்களுக்கான தற்சார்பு இந்தியா சூழலை உருவாக்குவதில் கவனம் செலுத்தும்.
கம்ப்யூட்டர் முறையிலான தேசிய திட்டம்  சுகாதாரம், கல்வி, எரிசக்தி, சுற்றுச்சூழல், வேளாண்மை, பாதுகாப்பு மற்றும் தொழில்துறைகளில் தொழில்நுட்ப தீர்வுகளை வளர்க்கிறது. முன்னணி கல்வி நிறுவனங்கள் மற்றும் தேசிய ஆராய்ச்சி மையங்களில் அமைக்கப்பட்டுள்ள 25 தொழில்நுட்ப புத்தாக்க மையங்கள் மூலம் இது அமல்படுத்தப்படுகிறது. ரூ.3,660 கோடி மதிப்பிலான இத்திட்டத்துக்கு மத்திய அமைச்சரவை கடந்த 2018ம் ஆண்டு டிசம்பரில் ஒப்புதல் அளித்தது. மக்கள் பிரச்னைகளுக்க தீர்வுகளை உருவாக்குவதில் அனைத்து மையங்களும் பணியாற்றுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1792178
புவி அறிவியல் அமைச்சகம்
75 நாள் கடற்கரை தூய்மை இயக்கத்தின் வெற்றி, முழுமையான அரசின் ஈடுபாடு என்ற அணுகுமுறைக்கு எடுத்துக்காட்டு என்று மத்திய அமைச்சர் டாக்டர் ஜிதேந்திர சிங் கூறியுள்ளார்
75 நாள் கடற்கரை தூய்மை இயக்கத்தின் வெற்றி முழுமையான அரசின் ஈடுபாடு என்ற அணுகுமுறைக்கு எடுத்துக்காட்டு என்று மத்திய புவி அறிவியல் துறை இணை அமைச்சர்  டாக்டர் ஜிதேந்திர சிங் கூறியுள்ளார்.
தூய்மையான கடல், பாதுகாப்பான கடல் என்ற பொருளில் ஜூலை 5-ம் தேதி தொடங்கி சர்வதேச கடற்கரை தூய்மை தினமான செப்டம்பர் 17 அன்று முடிவடைந்த இயக்கம் குறித்த ஆய்வுக் கூட்டத்திற்கு டாக்டர் ஜிதேந்திர சிங் தலைமை வகித்தார். இந்த இயக்கத்தின் மகத்தான வெற்றிக்கு பத்துக்கும் அதிகமான மத்திய அமைச்சகங்களின் ஆதரவே காரணம் என்று அவர் கூறினார்.
இந்தக் கூட்டத்தில், புவிஅறிவியல் அமைச்சகத்தின் செயலாளர் டாக்டர் எம் ரவிச்சந்திரன் நிர்வாக சீர்திருத்தங்கள் மற்றும் பொதுமக்கள் குறைதீர்ப்புத்துறை செயலாளர் வி ஸ்ரீநிவாஸ், சிஎஸ்ஐஆர் தலைமை இயக்குநர் டாக்டர் எம் கலைச்செல்வி, கடலோரக் காவல்படையின் தலைமை இயக்குநர் வி எஸ் பத்தானியா உட்பட பலர் கலந்துகொண்டனர்.
இந்தியாவின் 7,500 கிலோ மீட்டர் நீளமுள்ள கடலோரப் பகுதி 2047-க்கான தொலைநோக்கு திட்டத்தை செழுமைப்படுத்துவதில், முக்கிய பங்கு வகிக்கும் என்று டாக்டர் ஜிதேந்திர சிங் கூறினார். நமது நாட்டின் பொருளாதார வளர்ச்சியை அதிகரிக்க பயன்படுத்தப்படாமல் உள்ள கடல்சார்ந்த வளங்களை பயன்படுத்துவது அவசியம் என்று அவர் குறிப்பிட்டார். ஓராண்டு கால கடலோர பகுதி தூய்மை இயக்கத்தை ஏற்பாடு செய்வதற்கு அமைக்கப்பட்ட உயர்நிலைக்குழு இந்தியாவின் ஆழ்கடல் இயக்கத்தையும் ஒருங்கிணைக்கும் என்று அமைச்சர் தெரிவித்தார்.
கடற்கரை தூய்மை செயல்பாடுகளில் அனைத்து தரப்பையும் சேர்ந்த லட்சக்கணக்கான தொண்டர்களுடன் மாநிலங்களின் ஆளுநர்கள், முதலமைச்சர்கள், மத்திய அமைச்சர்கள், திரைப்படக் கலைஞர்கள், முக்கிய பிரமுகர்கள், பங்கேற்றதை அமைச்சர் சுட்டிக்காட்டினார். இந்த இயக்கம் மகத்தான வெற்றியை பெறுவதற்கு 9 கடலோர மாநிலங்களைச் சேர்ந்த 45-க்கும் அதிகமான துணை ஆணையர்கள், மாவட்ட ஆட்சியர்கள் சிறப்பு முயற்சிகளை மேற்கொண்டதாக டாக்டர் ஜிதேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1865641
PIB Headquarters
ஜனவரி 12 அன்று வேலூரில் சிறப்பு பாஸ்போர்ட் முகாம்
பொது மக்களின் தேவையை பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக, அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், 2019 ஜனவரி 12, சனிக்கிழமை அன்று, வேலுரில் உள்ள அஞ்சலக பாஸ்போர்ட் சேவை மையத்தில் சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாமினை சென்னையில் உள்ள மண்டல பாஸ்போர்ட் அலுவலகம் நடத்துகிறது.
வேலூரில் உள்ள அஞ்சலக பாஸ்போர்ட் சேவை மையம்  சனிக்கிழமை அன்று மற்ற பணி நாட்களைப் போல செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 40 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்து ஏ.ஆர்.என்.  உருவாக்கி இணையதளத்தின் வழியே உரிய கட்டணத்தைச் செலுத்தி பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள் பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் வேலூர் அஞ்சலக பாஸ்போர்ட் சேவை மையத்திற்குக் கொண்டு வர வேண்டும். தேவையான அசல் ஆவணங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான வகையிலான விண்ணப்பங்கள் மட்டுமே ஏற்றுக் கொள்ளப்படும்.
12.01.2018 சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு 09.01.2018  அன்று பிற்பகல் 2.30 மணிக்கு தொடங்கும் முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது.
எரிசக்தி அமைச்சகம்
பிரதமரின் கோவிட் நிவாரண நிதிக்கு எஸ்.ஜே.வி.என். ரூ.5 கோடி அளிக்கிறது
மத்திய அரசின் மின்சாரத் துறையின் நிர்வாகக் கட்டுப்பாட்டில் செயல்படும் பட்டியல் - `A'
மத்திய பொதுத்துறை நிறுவனமும், மினி ரத்னா நிறுவனமுமான எஸ்.ஜே.வி.என். லிமிடெட் நிறுவனம், கோவிட் 19க்கு எதிரான நடவடிக்கைகளுக்காக பிரதமரின் நிவாரண நிதிக்கு ரூ.5 கோடி நன்கொடை அளிக்க முடிவு செய்துள்ளது. வேகமாகத் தொற்றும் தன்மையுள்ள இந்த கோவிட்-19 நோய் ஒட்டுமொத்த உலகையே அச்சத்துக்கு ஆளாக்கியுள்ளது. இந்த வைரஸ் பாதிப்புக்கு ஆளானவர்களின் எண்ணிக்கை தினமும் பல மடங்கு பெருகிக் கொண்டே இருக்கிறது. இந்தியாவில், பாதிப்பு எண்ணிக்கை அதிகரிக்கும் நிலையில் சுகாதாரம் மற்றும் பொருளாதார சவால்கள் ஏற்பட்டுள்ளன.
பொறுப்பான கார்ப்பரேட் நிறுவனம் என்ற வகையிலும், கோவிட்-19க்கு எதிரான நடவடிக்கைகளின் தீவிர அவசியத்தைப் புரிந்து கொண்ட வகையிலும், PM CARES நிதிக்கு எஸ்.ஜே.வி.என். நிறுவனம் சார்பில் ரூ.5 கோடி நன்கொடை அளிக்க முடிவு செய்யப்பட்டுள்ளதாக அதன் தலைவர் மற்றும் நிர்வாக இயக்குநர் திரு. நந்தலால் ஷர்மா தெரிவித்துள்ளார்.
தேர்தல் ஆணையம்
தமிழகத்தில் காலியாக உள்ள மாநிலங்களவை உறுப்பினர் பதவிக்கான இடைத்தேர்தல் தேதி அறிவிப்பு
தமிழகத்தின் மாநிலங்களவை உறுப்பினரான திரு ஏ. முகமதுஜான் கடந்த மார்ச் மாதம் காலமானதை அடுத்து, காலியாக உள்ள பணியிடத்தை நிரப்புவதற்கான இடைத்தேர்தல் தேதியை தேர்தல் ஆணையம் அறிவித்துள்ளது.
இந்தத் தேர்தல், செப்டம்பர் 13-ஆம் தேதி , காலை 9 மணி முதல் மாலை 4 மணி வரை நடைபெறவுள்ளது. அன்று மாலை 5 மணிக்கு வாக்கு எண்ணிக்கை நடைபெறும்.
தேர்தலுக்கான அறிவிப்பு ஆகஸ்ட் 24-ஆம் தேதி  வெளியிடப்படும். வேட்பு மனுக்களைத் தாக்கல் செய்வதற்கான கடைசி நாள் ஆகஸ்ட் 31-ஆம் தேதி  ஆகும். செப்டம்பர் 1-ஆம் தேதி  வேட்புமனுக்கள் பரிசீலனை செய்யப்படும். வேட்புமனுக்களை திரும்பப் பெறுவதற்கான கடைசி தேதி செப்டம்பர் 3  ஆகும்.
தேர்தலின்போது ஒவ்வொருவரும் பின்பற்ற வேண்டிய வழிமுறைகள்:
1. தேர்தல் சம்பந்தமான பணிகளின் போது அனைவரும் முகக்கவசம் அணிய வேண்டும்.
2. தேர்தல் பணிகளுக்காக பயன்படுத்தப்படும் அரங்கம்/அறை/ வளாகத்தின் நுழைவாயிலில்:
• உடல்வெப்ப நிலை பரிசோதிக்கும் கருவிகள் மூலம் அனைவரையும் பரிசோதிக்க வேண்டும்.
• அனைத்துப் பகுதிகளிலும் கிருமிநாசினிகள் இடம்பெற வேண்டும்.
3. மாநில அரசு மற்றும் உள்துறை அமைச்சகம் வெளியிட்டுள்ள கொவிட்-19 வழிகாட்டுதல்களின்படி சமூக இடைவெளி கடைபிடிக்கப்பட வேண்டும்.
4. இந்தத் தேர்தல், கொவிட் நெறிமுறைகளைப் பின்பற்றி நடைபெறுவதை உறுதி செய்வதற்காக, மாநிலத்தைச் சேர்ந்த மூத்த அதிகாரியை நியமிக்குமாறு தமிழகத்தின் தலைமைச் செயலாளருக்கு, தேர்தல் ஆணையம் உத்தரவிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746617
(Visitor Counter : 199
குடியரசுத் தலைவர் செயலகம்
போபாலில் 'உன்மேஷா' மற்றும் 'உத்கர்ஷ்' விழாக்களை குடியரசுத் தலைவர் நாளை தொடங்கி வைக்கிறார்
சாகித்ய அகாடமி மற்றும் சங்கீத நாடக அகாதமியுடன் இணைந்து கலாச்சார அமைச்சகம் ஏற்பாடு செய்துள்ள 'உன்மேஷா' என்ற சர்வதேச இலக்கிய விழாவை குடியரசுத் தலைவர் திருமதி திரௌபதி முர்மு நாளை போபாலில் தொடங்கி வைக்கிறார்.
இதேபோல், 'உத்கர்ஷ்' எனப்படும் நாட்டுப்புற மற்றும் பழங்குடி நிகழ்த்துக் கலைகளின் திருவிழாவையும் குடியரசுத் தலைவர் திருமதி திரௌபதி முர்மு நாளை  போபாலில் தொடங்கி வைக்க உள்ளார்.